Dewleta tirkî 28ê tebaxe de seba operasyonanê leşkerî 26 herêmanê merkez û qezayanê Çewlîgî de ‘Herêma Ewleyîya Taybete ya Demkî’ îlan kerdbî. Ewro ame aşkere kerdene ke qedexe heta 11ê teşrîna verên ameyo derg kerdene. No zî nîşan dano ke do operasyonî dewam bikerî.
Herêmê ke qedexe ameyî derg kerdene, nê yî:
Merkezê Çewlîgî de Ortaçanak, Zozanê Hasarî, Girê Hasarî, Feratan, Zozanê Çirî, Newala Merdîvenî û Newala Monçu. Qezaya Azarpêrtî de Koyê Şeytanî, herêmê Îlbey, Newala Sevkarî. Qezaya Dara hênî de Saggoze, Buyukçag, Yenîyazi, Dîkpinar, Derman, Şekeranî. Qezaya Bongilanî de herêmê Yenîbaşak-Doguyelî, qezaya Xorxolî de Newala Horîvanîkî-Newala Pohusî, Daristanê Kirkoyî, Newala Manavî û herêmê Guneşlîk û Gokçedalî. Qezaya Gêxî de herêma Çomakdere, qezaya Kanîreşî de Daristanê Karacehennemî, qezaya Çêrme de Zozanê Akimli.
